Tyudorlar. Tyudorlar (Tudor) — Angliyadagi k,irollar sulolasi (1485—1603). Qizil va Oq gullar urushidan soʻng hokimiyat tepasiga kelgan. Yangi dvoryanlar va shahar burjuaziyasiga tayangan. T. hukmronligi davrida absolyutizm shakllangan, ingliz cherkovi Vatikandan ajrab chiqib, mustaqil boʻlgan va qirol hokimiyatiga tobe ettirilgan (1534); 1588-yil Atlantika okeanidagi savdo yoʻllari ustidan nazorat qilish huquqiga ega boʻlish uchun Ispaniya bilan muvaffaqiyatli urush olib borilgan (1588-yil ispanlarni "Yengilmas armada" deb atalmish flotining tormor etilishi); Rus davlati bilan savdo aloqalari oʻrnatilgan (1553). Eng mashhur vakillari: Genrix VII, Genrix VIII, Eduard VI, Mariya I Tyudor, Yelizaveta 1.